Ercole III

Ercole III (sünninimega Ercole Rinaldo; 22. november 1727 – 14. oktoober 1803) oli Este dünastiast pärit Modena ja Reggio hertsog ning Mirandola hertsog. 

 Elulugu 
Ercole sündis Modenas hertsog Francesco III ja Charlotte Aglaé d'Orléansi peres.

1741. aasta 16. aprillil peeti Ercole ning Massa ja Carrara hertsogi tütre Maria Teresa Cybo-Malaspina pulmapidu. Nende abielu polnud õnnelik ning alates 1750. aastast elasid nad lahus.
vasakul|pisi|230x230px|Ercole III. Giuseppe Maria Soli õlimaal 18. sajandi lõpust.
1772. aastal surus Ercole maha ülestõusu Gargfagnanas. Pärast Francesco III surma 22. veebruaril 1780 sai Ercole järgmiseks hertsogiks.

1789. aastal asutati Ercole'i soovil Modena veterinaariakool. Oma valitsusajal suurendas ta ka Estense raamatukogu. 1790. aastal abiellus ta pärast abikaasa surma oma armukese Chiara Mariniga.

1796. aastal hertsogkonnani jõudnud sõjategevuse tõttu põgenes Ercole Modenast 7. mail. 1797. aastal jõudis ta Veneetsiasse, kus linna tunginud prantslased tema kodust 200 000 kuldmünti röövisid. 26. augustil oli tema kukutamiseks Reggios ka mäss alanud. Lisaks pidi ta hiljem Prantsuse administratsioonile Modenas makseid tegema. 1797. aastal põgenes ta Viini, kust naasis kaks aastat hiljem Veneetsiasse ning asus siis elama Trevisosse.

Ercole III suri 14. oktoobril 1803, tema surnukeha maeti kaputsiinide kloostrisse.

 Viited 

Kategooria:Modena ja Reggio hertsogid
Kategooria:Este dünastia
Kategooria:Sündinud 1727
Kategooria:Surnud 1803